
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Lai nodrošinātu kritiski svarīgu valsts funkciju izpildi – ugunsdzēsības un glābšanas darbus –, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 407 170 euro apmērā, tai skaitā Valsts ugunsdzēsības un glābšanas dienestam 400 446 euro un Ugunsdrošības un civilās aizsardzības koledžai 6 724 euro, degvielas izdevumu segšanai saistībā ar būtisku degvielas sadārdzinājumu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

